《同年赵左藏 其二》
宋代·林希逸

客有南来者，云君病本无。信然身是梦，俄尔我非吾。

甫脱登山屐，犹倾对月壶。人生太危脆，变幻止斯须。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。